Hihi no wende gũthoma ũhoro ũyũ na %%?
Bibilia Intaneti-inĩ | NEW WORLD TRANSLATION OF THE HOLY SCRIPTURES IN KIKUYU (MATHAYO-KŨGUŨRĨRIO)
Hihi no wende gũthoma ũhoro ũyũ na %%?
-
Johana Mũbatithania kũgaathĩrĩrio (1-15)
-
Rũciaro rũtaiguaga gũtuĩrũo (16-24)
-
Jesu kũgooca Ithe nĩ ũndũ wa kũrũmbũiya arĩa enyihia (25-27)
-
Icoki rĩa Jesu nĩ rĩa kũhurũkia (28-30)
11 Na rĩrĩa Jesu aarĩkirie kũhe arutwo ake ikũmi na erĩ motaaro, akiumagara nĩguo akarutane na akahunjie matũũra-inĩ mangĩ.
2 No rĩrĩa Johana aaiguire arĩ njera ũhoro wa ciĩko cia Kristo, agĩtũma arutwo ake mwene,
3 makamũũrie atĩrĩ: “Hihi wee nĩwe Ũrĩa Weranĩirũo, kana nĩ harĩ ũngĩ twetereire?”
4 Jesu akĩra arutwo acio atĩrĩ: “Thiĩi mwĩre Johana ũhoro wĩgiĩ maũndũ marĩa mũrona na mũkaigua:
5 Arĩa atumumu nĩ marahota kuona, arĩa mathuaga magetwara wega, arĩa marĩ na mangũ makahonio, arĩa mataiguaga makaigua, akuũ makariũkio, nao arĩa athĩni nĩ maraheo ũhoro ũrĩa mwega.
6 Gũkena nĩ ũrĩa ũtonaga ũndũ ũngĩmũhĩnga harĩ niĩ.”
7 Na rĩrĩa arutwo acio maathiire, Jesu akĩambĩrĩria kũũria kĩrĩndĩ ũhoro wĩgiĩ Johana atĩrĩ: “Mwathiĩte werũ-inĩ kuona kĩĩ? Hihi nĩ ithanjĩ rĩkĩhurutwo nĩ rũhuho?
8 Mwagĩthiĩte kuona kĩĩ? Mũndũ wĩhumbĩte nguo cia goro? Atĩrĩrĩ, arĩa mehumbaga nguo cia goro makoragwo nyũmba-inĩ cia athamaki.
9 Gũkĩrĩ ũguo-rĩ, mwathiĩte nĩkĩ? Kuona mũnabii? Ngũmwĩra atĩrĩ, ũcio nĩ akĩrĩte mũnabii.
10 Ũcio nĩwe ũhoro wake wandĩkĩtwo ũũ: ‘Atĩrĩrĩ, nĩ ngaatũma mũndũ, ũrĩa ũkaaharĩria njĩra nĩ ũndũ waku!’
11 Ngũmwĩra na ma atĩrĩ, harĩ arĩa maanaciarũo nĩ atumia, gũtirĩ mũnene gũkĩra Johana Mũbatithania, no mũndũ mũnini thĩinĩ wa Ũthamaki wa igũrũ nĩ mũnene kũmũkĩra.
12 Kuuma matukũ ma Johana Mũbatithania nginya ũmũthĩ, Ũthamaki wa igũrũ nĩguo andũ makoretwo makĩĩrutanĩria gũkinyĩra, na arĩa merutanagĩria biũ, nĩ mawonaga.
13 Tondũ ciugo cia anabii, o na Watho, ciarathaga maũndũ marĩa mangĩgoka o nginya hĩndĩ ya Johana;
14 na mwĩtĩkie kana mũrege: ‘Johana nĩwe Elija ũrĩa weranĩirũo atĩ nĩ agooka.’
15 Ũrĩa ũrĩ matũ nĩ aigue.
16 “Ngũgerekania rũciaro rũrũ na kĩĩ? Nĩ ta twana tũikarĩte thĩ thoko-inĩ tũranĩrĩra tũgĩtaga tũrĩa tũngĩ,
17 tũkoiga ũũ: ‘Tũmũhuhĩire mũtũrirũ no mũtinathũngũtha, twacakaya no mũtinonania kĩeha.’
18 O ta ũguo, Johana okire akĩĩhingaga kũrĩa na atekũnyua ndibei, no andũ moigaga, ‘Arĩ na ndaimono.’
19 Mũrũ wa mũndũ nake okire atekwĩhinga kũrĩa na akĩnyuaga ndibei, na andũ no moigaga, ‘Ũyũ nĩ mũndũ mũkoroku na ũnyuaga ndibei, mũrata wa etia mbeca cia igooti na ehia.’ No rĩrĩ, ũũgĩ ũmenyekaga ũrĩa ũtariĩ kũgerera ciĩko ciaguo.”
20 Na hĩndĩ ĩyo akĩambĩrĩria kũmenereria matũũra marĩa aaringĩire ciama nyingĩ, tondũ andũ a kuo matieririre:
21 “Wee Korazini, kaĩ ũrĩ na haaro-ĩ! Wee Bethisaida, kaĩ ũrĩ na haaro-ĩ! nĩ ũndũ korũo maũndũ manene marĩa mwĩkĩirũo meekĩirũo Turo na Sidoni, mangĩeririre tene mehumbĩte makũnia na makehaka mũhu.
22 No ngũmwĩra atĩrĩ, matũũra ma Turo na Sidoni nĩ makaiguĩrũo tha kũmũkĩra inyuĩ Mũthenya wa Cira.
23 Wee nawe Kaperinaumu, hihi nĩ gũtũũgĩrio ũgaatũgĩrio nginya igũrũ? Wee ũgaaikũrũka Mbĩrĩra; tondũ korũo ciama iria waringĩirũo nĩcio ciaringĩirũo Sodomu, ĩngĩtũũraga ho nginya ũmũthĩ ũyũ.
24 No ngũmwĩra atĩrĩ, Andũ a Sodomu nĩ makaiguĩrũo tha kũmũkĩra Mũthenya wa Cira.”
25 Hĩndĩ ĩyo Jesu akiuga: “Awa, Mwathani wa igũrũ na thĩ, ndĩrakũgooca mbere ya andũ, tondũ maũndũ maya nĩ ũmahithĩte andũ arĩa ogĩ na marĩ ũmenyo, ũkamaguũrĩria ciana nyinyi.
26 Nĩ gũkorũo ũguo nĩguo wonete kwagĩrĩire.
27 Nĩ heetwo maũndũ mothe nĩ Awa, na gũtirĩ mũndũ ũĩ Mũriũ wega tiga Awa, o na gũtirĩ mũndũ ũĩ Awa wega tiga Mũriũ na mũndũ o wothe ũrĩa Mũriũ endaga kũguũrĩria.
28 Ũkai harĩ niĩ, inyuothe arĩa mũnogete na mũtitikithĩtio mĩrigo, na nĩ ngũmũhurũkia.
29 Oyai icoki rĩakwa mwĩigĩrĩre na mwĩrute kuuma kũrĩ niĩ, nĩ ũndũ niĩ ndĩ mũhooreri na mwĩnyihia ngoro-inĩ, na nĩ mũkũhurũkio.
30 Tondũ icoki rĩakwa nĩ inyoroku, na mũrigo wakwa nĩ mũhũthũ.”
Tũma
Tũma
NEW WORLD TRANSLATION OF THE HOLY SCRIPTURES IN KIKUYU (MATHAYO-KŨGUŨRĨRIO)
Mathayo 11
Gĩkũyũ
Thoma Bibilia Intaneti-inĩ
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg
kik_Latn kik_Latn kik_Latn unk kik_Latn unk kik_Latn unk kik_Latn unk kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kam_Latn kik_Latn kik_Latn eng_Latn